CELEX: 62020CN0166
Language: fi
Date: 2020-04-22 00:00:00
Title: Asia C-166/20: Ennakkoratkaisupyyntö, jonka Lietuvos vyriausiasis administracinis teismas (Liettua) on esittänyt 22.4.2020 – BB v. Lietuvos Respublikos sveikatos apsaugos ministerija

13.7.2020   
            
            
               FI
            
            
               Euroopan unionin virallinen lehti
            
            
               C 230/18
            
         
      Ennakkoratkaisupyyntö, jonka Lietuvos vyriausiasis administracinis teismas (Liettua) on esittänyt 22.4.2020 – BB v. Lietuvos Respublikos sveikatos apsaugos ministerija
      (Asia C-166/20)
      (2020/C 230/23)
      Oikeudenkäyntikieli: liettua
      
         Ennakkoratkaisua pyytänyt tuomioistuin
      
      Lietuvos vyriausiasis administracinis teismas
      
         Pääasian asianosaiset
      
      
         Valittaja: BB
      
         Vastapuoli: Lietuvos Respublikos sveikatos apsaugos ministerija
      
         Ennakkoratkaisukysymykset
      
      
                  1)
               
               
                  Onko direktiivin 2005/36/EY (1) 10 artiklan b alakohtaa, kun sitä tulkitaan yhdessä 1 artiklassa määritellyn direktiivin tarkoituksen kanssa, tulkittava siten, että sitä voidaan soveltaa tilanteessa, jossa henkilö ei ole saanut muodollista pätevyyttä osoittavaa asiakirjaa, koska hän on mahdollisesti täyttänyt ammattipätevyyden hankkimisen edellytykset useissa Euroopan unionin jäsenvaltioissa eikä vain yhdessä jäsenvaltiossa? Tällaisessa tilanteessa, jossa henkilö ei ole saanut muodollista pätevyyttä osoittavaa asiakirjaa, koska hän on mahdollisesti täyttänyt ammattipätevyyden hankkimisen edellytykset useissa Euroopan unionin jäsenvaltioissa eikä vain yhdessä jäsenvaltiossa, onko direktiivin 2005/36/EY III osaston I lukua (”Koulutuksesta annettavien asiakirjojen yleinen tunnustamisjärjestelmä”) tulkittava siten, että pätevyyden tunnustava laitos on velvollinen arvioimaan kaikkien sellaisten henkilön toimittamien asiakirjojen sisältöä, jotka voivat osoittaa ammattipätevyyden, ja sitä, ovatko ne vastaanottavassa jäsenvaltiossa ammattipätevyyden hankkimiselle asetettujen vaatimusten mukaisia, ja tarvittaessa soveltamaan korvaavia toimenpiteitä?
               
            
                  2)
               
               
                  Käsiteltävässä asiassa kyseessä olevan kaltaisessa tilanteessa, jossa valittaja on mahdollisesti täyttänyt direktiivin 2005/36/EY III luvun 7 jakson 44 artiklassa tarkoitetut proviisorin ammattipätevyyden hankkimisen edellytykset mutta jossa nämä edellytykset ovat täyttyneet useissa Euroopan unionin jäsenvaltioissa eikä ainoastaan yhdessä jäsenvaltiossa eikä valittajalla ole näin ollen direktiivin 2005/36/EY liitteessä V olevassa 5.6.2 kohdassa säädettyä koulutuksesta annettavaa asiakirjaa, onko SEUT 45 ja SEUT 49 artiklaa sekä perusoikeuskirjan 15 artiklaa tulkittava siten, että niissä velvoitetaan vastaanottavan jäsenvaltion toimivaltaiset viranomaiset arvioimaan valittajan ammatillista koulutusta ja vertaamaan sitä vastaanottavassa jäsenvaltiossa vaadittavaan ammatilliseen koulutukseen ja myös arvioimaan sellaisten toimitettujen asiakirjojen sisältöä, jotka voivat osoittaa ammattipätevyyden, ja sitä, ovatko ne vastaanottavassa jäsenvaltiossa ammattipätevyyden hankkimiselle asetettujen edellytysten mukaisia, ja tarvittaessa soveltamaan korvaavia toimenpiteitä?
               
            
         (1)  Ammattipätevyyden tunnustamisesta 7.9.2005 annettu Euroopan parlamentin ja neuvoston direktiivi 2005/36/EY (EUVL 2005, L 255, s. 22).